wickkiey/tamil-wikipedia-chunked huggingface dataset:
| 117 | 175.157.235.151 | 0 | 1 | 0 | 0 | 0 | 0 | 0 | 1 | 17 |  |
| 118 | 61.245.173.44 | 0 | 1 | 0 | 0 | 0 | 0 | 0 | 1 | 324 |  |
| 119 | Pigsonthewing | 0 | 1 | 0 | 0 | 0 | 0 | 0 | 1 | 23 |  |
| 120 | 2405:205:8304:EECC:B04D:9B09:53E1:C2AC | 0 | 1 | 0 | 0 | 0 | 0 | 0 | 1 | 0 |  |
| 121 | 123.231.120.8 | 0 | 1 | 0 | 0 | 0 | 0 | 0 | 1 | 1143 |  |
| 122 | Prabhupuducherry | 0 | 0 | 0 | 0 | 0 | 0 | 1 | 1 | 0 |  |
| 123 | DrRom | 0 | 1 | 0 | 0 | 0 | 0 | 0 | 1 | 88 |  |
| 124 | 42.111.162.99 | 0 | 1 | 0 | 0 | 0 | 0 | 0 | 1 | 36 |  |
| 125 | 157.50.160.45 | 0 | 1 | 0 | 0 | 0 | 0 | 0 | 1 | 137 |  |
| 126 | 164.100.146.215 | 0 | 1 | 0 | 0 | 0 | 0 | 0 | 1 | 0 |  |
| 127 | 27.250.29.2 | 0 | 1 | 0 | 0 | 0 | 0 | 0 | 1 | 0 |  |
| 128 | FraBelli1969 | 0 | 1 | 0 | 0 | 0 | 0 | 0 | 1 | 148 |  |
| 129 | கமலிகசேந்திரன்ஆவடி | 0 | 0 | 0 | 0 | 0 | 0 | 1 | 1 | 0 |  |
| 130 | 157.50.157.178 | 0 | 1 | 0 | 0 | 0 | 0 | 0 | 1 | 1 |  |
| 131 | Saravanan ramu | 0 | 1 | 0 | 0 | 0 | 0 | 0 | 1 | 0 |  |
| 132 | 112.134.112.36 | 0 | 1 | 0 | 0 | 0 | 0 | 0 | 1 | 504 |  |
| 133 | 112.134.112.33 | 0 | 1 | 0 | 0 | 0 | 0 | 0 | 1 | 0 |  |
| 134 | Matma Rex | 0 | 0 | 0 | 0 | 0 | 0 | 1 | 1 | 0 |  |
| 135 | 2405:205:850F:21B0:5BC0:9848:D698:DFCF | 0 | 1 | 0 | 0 | 0 | 0 | 0 | 1 | 12 |  |
| 136 | Arunnirml | 0 | 0 | 0 | 0 | 0 | 0 | 1 | 1 | 0 |  |
| 137 | NitinMlk | 0 | 1 | 0 | 0 | 0 | 0 | 0 | 1 | 23 |  |
| 138 | 2405:205:8289:8EE4:63B0:7582:C0C7:6CEC | 0 | 1 | 0 | 0 | 0 | 0 | 0 | 1 | 6 |  |
| 139 | 177.79.16.38 | 0 | 1 | 0 | 0 | 0 | 0 | 0 | 1 | 0 |  |
| 140 | 175.157.120.135 | 0 | 1 | 0 | 0 | 0 | 0 | 0 | 1 | 167 |  |
| 141 | Daryag | 0 | 1 | 0 | 0 | 0 | 0 | 0 | 1 | 78 |  |
| 142 | Chan lee jaa | 0 | 1 | 0 | 0 | 0 | 0 | 0 | 1 | 0 |  |
| 143 | 117.245.149.182 | 0 | 0 | 0 | 0 | 0 | 0 | 1 | 1 | 0 |  |
| 144 | Subashytamilnadu | 0 | 1 | 0 | 0 | 0 | 0 | 0 | 1 | 0 |  |
| 145 | 175.157.100.203 | 0 | 1 | 0 | 0 | 0 | 0 | 0 | 1 | 264 |  |
| 146 | 123.231.124.27 | 0 | 1 | 0 | 0 | 0 | 0 | 0 | 1 | 1401 |  |
| 147 | 112.135.1.247 | 0 | 0 | 0 | 0 | 0 | 0 | 1 | 1 | 0 |  |
| 148 | 175.157.85.81 | 0 | 1 | 0 | 0 | 0 | 0 | 0 | 1 | 0 |  |
| 149 | Kalaiarasy | 0 | 1 | 0 | 0 | 0 | 0 | 0 | 1 | 14 |  |
| 150 | 51.36.76.187 | 0 | 1 | 0 | 0 | 0 | 0 | 0 | 1 | 34 |  |
| 151 | BalasingamMurugathas | 0 | 0 | 0 | 0 | 0 | 0 | 1 | 1 | 0 |  |
| 152 | Atcovi | 0 | 1 | 0 | 0 | 0 | 0 | 0 | 1 | 171 |  |
| 153 | 27.62.247.237 | 0 | 1 | 0 | 0 | 0 | 0 | 0 | 1 | 4 |  |
| 154 | 101.222.227.230 | 0 | 1 | 0 | 0 | 0 | 0 | 0 | 1 | 1 |  |
| 155 | Santhoshece | 0 | 1 | 0 | 0 | 0 | 0 | 0 | 1 | 0 |  |
| 156 | 112.134.113.247 | 0 | 1 | 0 | 0 | 0 | 0 | 0 | 1 | 421 |  |
| 157 | 95ₒ49ₒ117ₒ208 | 0 | 0 | 0 | 0 | 0 | 0 | 1 | 1 | 0 |  |
| 158 | 95ₓ49ₓ117ₓ208 | 0 | 0 | 0 | 0 | 0 | 0 | 1 | 1 | 0 |  |
| 159 | 192.248.106.81 | 0 | 1 | 0 | 0 | 0 | 0 | 0 | 1 | 0 |  |
| 160 | Srithern | 0 | 0 | 0 | 0 | 1 | 0 | 0 | 1 | 0 |  |
| 161 | Karthigan Kumar | 0 | 0 | 0 | 0 | 0 | 0 | 1 | 1 | 0 |  |
| 162 | 123.231.127.200 | 0 | 1 | 0 | 0 | 0 | 0 | 0 | 1 | 0 |  |
| 163 | 115.249.201.21 | 0 | 1 | 0 | 0 | 0 | 0 | 0 | 1 | 0 | } |
# புதுச்சேரி வரலாறு

நூலில் புதுச்சேரியை, புடுக்கி (*Puduki*) என குறிப்பிடப்பட்டுள்ளது.]]
புதுச்சேரி நகரம் இந்தியாவின் தென்கிழக்கு கடலோரத்தில் உள்ளது. காலனிய காலத்தில் இதன் பழங்கால வரலாறு பற்றி போதுமான அளவு எழுதப்படாத நிலை இருந்தது, டச்சு, போர்த்துகீசிய, ஆங்கிலேய, பிரஞ்சு போன்ற காலனித்துவ சக்திகள் வருகைக்கு பின்னரான புதுச்சேரியின் வரலாறு குறித்த தெளிவான பதிவுகள் எழுதப்பட்டன. அருகிலுள்ள அரிக்கமேடு, அரியாங்குப்பம், காகையன் தோப்பு, வில்லியனூர், பாகூர் ஆகிய பகுதிகள் பிரஞ்சு கிழக்கிந்திய கம்பெனியால் தங்கள் பகுதியுடன் இணைக்கப்பட்டன. விடுதலைக்குப் பின்னர் புதுச்சேரியின் சூழல் மாறியது, காலனித்துவ காலத்திற்கு முந்தைய காலத்தின் வரலாறுகள் எழுதப்பட்டன.
# புதுச்சேரி வரலாறு

## முற்காலம்

1 ஆம் நூற்றாண்டைச் சேர்ந்த செங்கடல் செலவு என்னும் நூலில் ஒரு வணிகப் பகுதியாக பொதுகே அல்லது பொதுகா என்ற இடம் குறிப்பிடப்படுகிறது (பாகம். 60). *ஜி. டபில்யூ. பி. ஹண்டிங்போர்ட்* இந்த இடத்தை அரிக்கமேடு (தற்போது அரியாங்குப்பத்தின் ஒரு பகுதியாக உள்ளது) என அடையாளம் கண்டுள்ளார், இது தற்போதைய புதுச்சேரி நகரத்தில் இருந்து 2 மைல் (3.2 கி.மீ) தொலைவில் உள்ளது. புதுச்சேரி ஒரு முதன்மை இலக்காக ரோம வணிகர்களிடையே இருந்தது. ஹண்டிங்போர்ட் மேலும் குறிப்பிடுகையில் 1937 இல் ரோம மண் பாண்டங்கள் அரிக்கமேட்டில் கிடைத்ததாக குறிப்பிடுகிறார்.  
1944 மற்றும் 1947 இக்கு இடைப்பட்ட காலத்தில் இங்கு நடத்தப்பட்ட தொல்லியல் ஆய்வுகளில் இப்பகுதியானது "கி.பி. 1 ஆம் நூற்றாண்டில் முதல் பாதியில் ரோமானியப் பொருட்களை இறக்குமதி செய்யப்படும் ஒரு வர்த்தக நிலையமாக இருந்தது" என்பதை காட்டியது என்கிறார்.  
4 ஆம் நூற்றாண்டின் துவக்கத்தில், புதுச்சேரி பல்லவ பேரரசின் பகுதியாக இருந்தது. பின்வந்த நூற்றாண்டுகளில் புதுச்சேரி பல தென்னக மரபினரின் கட்டுப்பாட்டில் இருந்தது. கி.பி 10 ஆம் நூற்றாண்டில். சோழர்கள் கைப்பற்றினர், இவர்களுக்கு மாற்றாக 13 ஆம் நூற்றாண்டில் பாண்டியர்கள் வந்தனர். பிற்காலத்தில் வடக்கிலிருந்து முஸ்லீம் ஆட்சியாளர்கள் வந்தனர், இவர்களால் மதுரை சுல்தானகம் நிறுவப்பட்டது. அதன் பிறகான காலத்தில் விஜயநகரப் பேரரசின் ஆட்சிக்கு தென்னிந்தியா முழுக்க உட்பட்டது, இவர்கள் அதிகாரமானது 1638 இல் செஞ்சியை பீஜப்பூர் சுல்தான்களால் கைப்பற்றப்பட்ட காலம்வரை நீடித்தது.
# புதுச்சேரி வரலாறு

## ஐரோப்பியர் காலம்

1674 இல் புதுச்சேரியில் *பிரெஞ்சுக் கிழக்கிந்தியக் கம்பனி* வணிக மையத்தைத் துவக்கியது. இந்த வணிக மையம் பிற்காலத்தில் பிரஞ்சு இந்திய காலனியின் தலைமையகமானது.  
டச்சு மற்றும் பிரித்தானிய வர்த்தக நிறுவனங்கள் இந்தியாவுடனான வர்த்தகத்தை விரும்பின. இதனால் ஐரோப்பிய நாடுகள் மத்தியில் தீவிரமாக போட்டி நடந்தது. 1693 இல் புதுச்சேரி டச்சுக்காரர்களால் கைப்பற்றப்பட்டது ஆனால் 1699 இல் மேற்கொள்ளப்பட்ட உடன்படிக்கையின்படி புதுச்சேரியை பிரான்ஸ் திரும்ப பெற்றது.  
பிரஞ்சு-ஆங்கிலப் போர்கள் (1742-1763) மாஹேயில் 1720 களிலும், ஏனாமில் 1731 இலும், காரைக்காலில் 1738 இலும் நடந்தன. 1761 சனவரி 16 அன்று புதுச்சேரியை பிரஞ்சுக்காரர்களிடமிருந்து பிரித்தானியர்கள் கைப்பற்றினர், ஆனால் ஏழு ஆண்டுகள் போரின் முடிவில் பாரிஸ் உடன்படிக்கை (1763) முடிவில் பிரித்தானியர் புதுச்சேரியை மீண்டும் பிரஞ்சு வசம் ஒப்படைத்தது.  
புதுச்சேரி பகுதியை பிரெஞ்சுப் புரட்சி காலத்தில் மீண்டும் 1793 இல் பிரித்தானியர்களால் கைப்பற்றப்பட்டது, ஆனால் மீண்டும் பிரஞ்சு வசம் 1814 இல் ஒப்படைத்தது. பிரித்தானியர் 1850-ன் பிற்பகுதியில் இந்தியா முழுவதையும் தங்கள் கட்டுப்பாட்டில் கொண்டுவந்த போது, அவர்கள் பிரஞ்சுக்காரர்கள் நாட்டில் தங்கள் குடியிருப்புக்களைத் தங்கள் வசமே வைத்துக்கொள்ள அனுமதித்தனர். இதனால் புதுச்சேரி, மாகி, ஏனாம், காரைக்கால் ஆகிய பிரெஞ்சு இந்தியா பகுதிகள் பிரஞ்சுவசம் 1954 வரை நீடித்தது.  
இந்திய ஒன்றியம் 1947 இல் பிரித்தானியரிடம் இருந்து விடுதலையடைந்தது. இதனையடுத்து பிரஞ்சு இந்திய பகுதிகளை இந்திய ஒன்றியத்துடன் இணைக்க போராட்டங்கள் தோன்றின. இதனையடுத்து இங்கு பொது வாக்கெடுப்பு நடத்த இந்தியா பிரான்சு ஆகிய நாடுகளுக்கிடையே 1948 ஆம் ஆண்டு ஒரு ஒப்பந்தம் கையெழுத்தானது. அதன்படி சந்திர நாகூர் நடத்தப்பட்ட பொது வாக்கெடுப்பில் 97% மக்கள் இந்திய ஒன்றியத்துடன் இணைய விருப்பம் தெரிவித்தனர். இதன் தொடர்ச்சியாக மேற்கு வங்காளத்தின் ஒரு பகுதியாக அது இணைக்கப்பட்டது. 1954 அக்டோபர் 18 அன்று கீழூர் என்ற சிற்றூரில் பிரஞ்சு அரசு வாக்கெடுப்பு நடத்தியது. அதில் பாண்டிச்சேரி, மாகே, ஏனாம், காரைக்கால் ஆகிய பகுதிகளில் இருந்து தேர்ந்தெடுக்கப்பட்ட மக்கள் பிரதிநிதிகள் 178 பேர் வாக்களித்தனர். இதில் 170 பேர் இந்திய ஒன்றியத்துடன் இணைய வாக்களித்தனர். இதனையடுத்து அக்டோபர் 21 அன்று இந்த நான்கு பகுதிகளின் அதிகாரத்தை இந்திய ஒன்றியதிடம் அளிக்கும் ஒப்பந்தத்தில் பிரஞ்சு அரசு கையொப்பமிட்டது. 1954 நவம்பர் 1 அன்று இந்த ஒப்பந்தம் நடைமுறைக்கு வந்து. ஆனால் இதன்பிறகு ஏழத்தாழ எட்டு ஆண்டுகளுக்குப் பிறகே இந்திய பிரஞ்சு நாடாளுமன்றங்கள் இந்த ஒப்பந்தத்தை அங்கீகரித்தன. இதன்பிறகு புதுச்சேரி இந்த நான்கு பகுதிகளும் இந்திய ஒன்றியத்துடன் 1962 ஆகத்து 16 அன்று அதிகாரப்பூரவமாக இணைந்தன. இந்திய ஒன்றியத்துடன் இணைந்தது. இது 1963 இல் ஒன்றிய பிரதேசமாக ஆக்கப்பட்டது. 204 முதல் நவம்பர் முதல் நாளை புதுச்சேரி அரசு விடுதலை நாளாக கொண்டாடிவருகிறது.
# புதுச்சேரி வரலாறு

## இந்தியாவில் இருந்த பிரெஞ்சு ஆளுநர்களின் பட்டியல்

**குறிப்பு:** அனைத்து பிரெஞ்சுகாரர்களின் பெயர்களும் *பிரெஞ்சு உச்சரிப்பில்* கொடுக்க பட்டுள்ளது.
# புதுச்சேரி வரலாறு

## இந்தியாவில் இருந்த பிரெஞ்சு ஆளுநர்களின் பட்டியல்

### இந்திய சுதந்திரத்திற்கு முன்

#### ஆணையர்கள்

- பிரான்சுவா கரான், 1668–1672
- பிரான்சுவா பரான், 1672–1681
- பிரான்சுவா மர்த்தென், 1681 – நவம்பர் 1693
- **டச்சு ஆக்கரமிப்பு**, செப்டம்பர் 1693 - செப்டம்பர் 1699 <-- **ரைசுவைக் ஒப்பந்தம்** (1697)
# புதுச்சேரி வரலாறு

## இந்தியாவில் இருந்த பிரெஞ்சு ஆளுநர்களின் பட்டியல்

### இந்திய சுதந்திரத்திற்கு பின்

#### ஆணையர்கள்

- ஷார்ல் பிரான்சுவா மரீ பரோன், ஆகத்து 20, 1947 - மே 1949
- ஷார்ல் ஷாம்புன், மே 1949 - சூலை 31, 1950
- ஆந்த்ரே மேனார், சூலை 31, 1950 - அக்டோபர் 1954
- ஜார்ஜ் இஸ்கார்கெய், அக்டோபர் 1954 - நவம்பர் 1, 1954  
நடைமுறையில் இந்திய ஒன்றியத்தோடு மாற்றப்பட்டது,
# புதுச்சேரி வரலாறு

## இந்தியாவில் இருந்த பிரெஞ்சு ஆளுநர்களின் பட்டியல்

### இந்திய சுதந்திரத்திற்கு பின்

#### உயர் ஆணையர்கள்

- கேவல் சிங், நவம்பர் 1, 1954-1957
- எம்.கே.கிரிபலானி, 1957-1958
- எல்.ஆர்.எஸ். சிங், 1958-1958
- ஏ.எஸ். பாம், 1960
- சரத் குமார் தத்தா, 1961-1961
# புதுச்சேரி வரலாறு

## மேலும் பார்க்க

இந்தியாவுடன் அதிகாரப்பூர்வமாக இணைந்தபின், பணியாற்றிய புதுச்சேரி துணைநிலை ஆளுநர்களின் பட்டியல்.
# விக்கிப்பீடியா:பிற மூலங்களிலிருந்து, பனுவல்களைப் படியெடுத்தல்

விக்கிமீடியத்திட்டங்களில் ஒன்றான விக்கிப்பீடியா என்ற இந்த கட்டுரைப் பகுதி திட்டத்தில், அனைத்தும் கட்டற்ற உரிமத்தில் இருக்க வேண்டும். எனவே, பிற மூலங்களை(sources), பனுவல்களை (text)பயன்படுத்தும் போது, பின்வரும் நடைமுறைகளைப் பின்பற்ற கேட்டுக்கொள்கிறோம். இவ்விதிகளின் தோற்றமானாது தமிழ் விக்கிப் பங்களிப்பாளர்களின் ஏகமனதான இசைவுக்குப் பிறகு ஏற்றுக்கொள்ளப்பட்டுள்ளன. பிற மொழி விக்கியில் இருந்து நகல் எடுத்துப் பின்பற்றப்படும் நடைமுறைகளல்ல . இவை குறித்தவற்றை, இதன் உரையாடற் பக்கத்தில் விரிவாகக் காணலாம்.
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

- பயனர்:Info-farmerBot என்ற தானியங்கி செய்யும் பணிகள்
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

## 1-சிவப்பு இணைப்பு நீக்குதல்

### 1.1

- கீழ்கண்ட பதிவுகளை தானியங்கி விண்ணப்பத்திற்கு, இப்பகுப்புகளைச் செய்துள்ளேன்
- Example edits/மாதிரிப்பதிவுகள்:சிவப்பு இணைப்பு நீக்கல்கள்; ஒரு மாதிரித் தொகுப்பு--<font>**த<font color = "red">♥</font>உழவன்**</font><sup><big><font> **(உரை)** </font></big></sup> 05:44, 4 திசம்பர் 2016 (UTC)
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

## 2-பகுப்புப் பணிகள்

### 2.1பகுப்பு மாற்றங்கள்

1. :பகுப்பு பேச்சு:சாதிகள் வாரியாகத் தமிழ்ச் சமூகம் --> :
1. [[:
1. [[: --> #:
1. : --> #:
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

## 2-பகுப்புப் பணிகள்

### 2.2பகுப்பு உருவாக்கம்

- <font>**த<font color = "red">♥</font>உழவன்**</font><sup><big><font> **(உரை)** </font></big></sup> 02:00, 12 மார்ச் 2017 (UTC)
# விக்கிப்பீடியா:விக்கித் திட்டம் தானியங்கிப் பராமரிப்பு/தானியங்கிப் பணிகள் அறிவிப்பு/பயனர்:Info-farmerBot

## 3-கட்டுரைகள்

### 3.1புதியன உருவாக்கல்

1. விக்கிப்பீடியா:தானியங்கிக் கட்டுரையாக்கம்/நாட்டுடைமை நூல்கள் (இடைக்கால நிறுத்தம் )
# கிளிநொச்சி முருகானந்தா கல்லூரி

**கிளிநொச்சி முருகானந்தா கல்லூரி** இலங்கையின் கிளிநொச்சி மாவட்டம், கண்டாவளை பிரதேச செயலகப் பிரிவில் முரசுமோட்டை என்னும் கிராமத்தில் அமைந்துள்ள ஒரு பாடசாலை ஆகும்.
# கிளிநொச்சி முருகானந்தா கல்லூரி

## வரலாறு

முரசுமோட்டையில் அக்காலத்தில் வாழ்ந்த கணபதிப்பிள்ளை பொன்னையா என்பவர் தனது காணியில் முருகானந்தா பாடசாலையை அமைக்க உதவினார். 1939 தை 16ம் நாளிலே இப்பாடசாலை ஆரம்பிக்கப்பட்டது. இதன் போது முதலில் ஒரு கொட்டகை மாத்திரமே அமைக்கப்பட்டது. மயில்வாகனம் முருகேசு என்பவர் தலைமை ஆசிரியராக இருந்தார். ஆரம்பகால ஆசிரியரான இவரது பெயரையும் முருகப்பெருமானது பெயரையும் கொண்டு இது முருகானந்தா வித்தியாசாலை என அழைக்கப்பட்டது. இதன் பின்னர் யாழ்ப்பாணம் திருநெல்வேலி சைவ வித்தியா விருத்திச் சங்கம் இப்பாடசாலையை பொறுப்பெடுத்துக் கொண்டது. அப்போதும் மயில்வாகனம் முருகேசு அவர்களே தலைமை ஆசிரியராக இருந்து 7 பிள்ளைகளுக்கு கல்வி கற்பித்துக் கொண்டிருந்தார்.  
பின்னர் 1950 இல் 65 பிள்ளைகளைக் கொண்டு இயங்கிய இப் பாடசாலையில் இடப்பற்றாக்குறை காரணமாக இன்னுமொரு கொட்டகை அமைக்கப்பட்டது. அப்போது இரண்டு ஆசிரியர்கள் கல்வி கற்பித்தனர். மாணவர் தொகை படிப்படியாக அதிகரித்தது. 1955இல் இம் மாணவர்களது இடப்பற்றாக்குறையை நீக்குவதற்காக முரசுமோட்டை பழையகமத்தைச் சேர்ந்த சி. கு. இராசையா என்பவரால் இன்னுமொரு கொட்டகை அமைக்கப்பட்டது.  
1960களில் க.பொ.த சாதாரண தர வகுப்பு ஆரம்பிக்கப்பட்டது. 1963இல் இப்பாடசாலை அரசாங்கத்தால் பொறுப்பேற்கப்பட்டது. 1965இல் கட்டடங்கள் கல்லினால் கட்டப்பட்டது. 1968இல் இது முருகானந்தா மகா வித்தியாலயம் எனத் தரமுயர்த்தப்பட்டது.  
தொடர்ந்தும் இப்பாடசாலையின் குடிநீர்ப் பற்றாக்குறையை நீக்குவதற்காக இரண்டு கிணறுகள் வெட்டப்பட்டன. விவசாயத் தேவைக்கு வழங்கப்பட்ட 5 ஏக்கர் காணியில் 3 ஏக்கர் விவசாயத்திற்குப் பயன்படுத்தி 2 ஏக்கர் விளையாட்டு மைதானமாகப் பாவிக்கப்பட்டது. 1980ல் அதிபராகப் பணியாற்றிய ஏ. சோமலிங்கம் அவர்களும் பாடசாலை அபிவிருத்தி சங்கமும் கொண்ட விடாமுயற்சியால் க.பொ.த உயர்தர கலைப்பிரிவு இதே ஆண்டில் ஆரம்பிக்கப்பட்டது.
# வளையபியூட்டைன்

**வளையபியூட்டைன்** *(Cyclobutyne)* என்பது C<sub>4</sub>H<sub>4</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபியூட்டைன் என்ற பெயராலும் இச்சேர்மம் அழைக்கப்படுகிறது. ஐதரோகார்பன் சேர்மமான இம்மூலக்கூறில் நான்கு கார்பன் அணுக்கள் கொண்ட வளையத்தில் ஒரு முப்பிணைப்பு காணப்படுகிறது . வளையத்தின் திரிபு காரணமாக இந்த வளைய ஆல்கைன் நிலைப்புத்தன்மையற்று காணப்படுகிறது. தூய்மையான நிலையில் இச்சேர்மத்தை தனித்துப் பிரித்தெடுக்க இயலவில்லை. இருப்பினும் வளையபியூட்டைன்கள் கொண்ட ஓசுமியம் அணைவுச் சேர்மங்கள் தொகுப்பு முறையில் தயாரிக்கப்படுகின்றன
# ஐடிஎஃப்சி பஸ்ட் பேங்க்

'''ஐடிஎஃப்சி பஸ்ட் பேங்க் மும்பை நகரத்தை தலைமையிடமாகக் கொண்டு, இந்தியாவின் உள்கட்டமைப்பு வளர்ச்சிக்காக செயல்படும் வங்கியாகும். இவ்வங்கி உள்கட்டமைப்பு வளர்ச்சி நிதி நிறுவனத்தின் (Infrastructure Development Finance Company) ஒரு அலகாக செயல்படுகிறது.  
இவ்வங்கி 19 அக்டோபர் 2015 அன்று இந்தியப் பிரதமர் நரேந்திர மோதியால் துவக்கி வைக்கப்பட்டது.சூலை 2015-இல் ஐடிஎப்சி வங்கி உலக அளவில் வங்கித் தொழில் தொடங்க இந்திய ரிசர்வ் வங்கியின் அனுமதி பெற்றுள்ளது.
6 நவம்பர் 2015 முதல் மும்பை பங்குச் சந்தை மற்றும் தேசிய பங்குச் சந்தைகளில் இவ்வங்கியின் பங்குகள் விற்கத் தொடங்கியது.
# ஐடிஎஃப்சி பஸ்ட் பேங்க்

## வரலாறு

உள்கட்டமைப்பு வளர்ச்சி நிதியுதவி நிறுவனம் (Infrastructure Development Finance Company) சென்னையைத் தலைமையிடமாகக் கொண்டு 9 சூன் 1997 முதல் இயங்கி வருகிறது. 1998 -இல் இந்நிறுவனத்தை வங்கி சாரா நிதி நிறுவனமாக இந்திய ரிசர்வ் வங்கியால் பதிவு செய்யப்பட்டது. 1999 முதல் பொது நிதியுதவி நிறுவனமாக செயல்படுகிறது. இந்நிறுவனத்தின் ஒரு அலகான *ஐடிஎப்சி வங்கி* மத்தியப் பிரதேசத்தில் 23 கிளைகளுடனும் மற்றும் தில்லி, மும்பை, ஹைதராபாத், பெங்களூரு, புனே சென்னை, அகமதாபாத் மற்றும் கொல்கத்தாவிலும் செயல்படுகிறது. மக்கள் தொகை 10,000க்கும் குறைவாக உள்ள 15 ஊர்களில் இவ்வங்கியின் கிளைகள் செயல்படுகிறது.
# சிட்டிவேரம் கண்ணகை அம்மன் ஆலயம்

**சிட்டிவேரம் கண்ணகை அம்மன் ஆலயம்** என்னும் கோயில் இலங்கையின், தென்மராட்சிப் பகுதியில் வரணி என்னுமிடத்தில் உள்ளது.
# வரலாறு

வரணிப் பகுதியில் மிகவும் புராதனம் மிக்க தலமாக இந்தக் கோயில் விளங்குகின்றது. பனை மரம் தோன்றிய காலத்திலேயே தோன்றி விட்டதாக அருளாளர்கள் குறிப்பிடுகின்றனர். சித்தர்கள் வேதித்த இடமாதலால் சிட்டிவேரம் என்ற பெயர் ஏற்பட்டதாகக் கூறப்படுகின்றது. இப்பெயர் பிற்காலத்தில் மருவி சுட்டிபுரம் என அழைக்கப்படுகின்றது. பசுக்கள் நிறைந்து நின்று பால் பொழிவதால் இப்பெயர் பெற்றது போலவும் இது அம்பாளின் திருவருளோ என்று எண்ணத் தோன்றுகிறது. ஏனெனில் "புரம்" என்ற முடிபைக் கொண்டமையும் இடங்களெல்லாம் பிரசித்தி பெற்ற இடங்களாக விளங்குவதனை அவதானிக்கலாம். உதாரணமாக இந்தியாவிலே காஞ்சிபுரம், சமயபுரம், திருவனந்தபுரம், தோணிபுரம் (சீர்காழி) என்றவாறு இருப்பதையும் இலங்கையிலே சந்திரபுரம் (மட்டுவில்), அநுராதபுரம், புலஸ்திபுரம் (பொலன்னறுவை) துர்க்காபுரம் (தெல்லிப்பழை) என்றவாறு விளங்குவதனை சான்றாக கூறலாம். பழைய தாேம்புகளை ஆராய்ந்த பாேது ஆலயம் அமைந்துள்ள பிரதேசம் "எய்ப்பன்றிக்காடு" என்று இருப்பதனையும் காண முடிகின்றது. இன்று சுட்டிபுரம் என்ற பெயரே பிரசித்தி பெற்றுள்ளது.  
சுவாமி ஞானப்பிரகாசர் கருத்துப்படி சிட்டி வேரம் என்பதிலுள்ள வேரம் என்பது சிங்களப் பெயரடி எனவும், அது வணக்கஸ்தலத்தைக் குறிக்கும் எனவும் குறிப்பிடுகிறார். ஆகவே சிங்கள மன்னர் ஆட்சிக் காலத்தில் இவ்வாலயம் அமைந்திருக்க வேண்டும் என்பது அவர் கருத்து.  
தமிழ் அகராதியின் படி சிட்டி+வேரம் எனப் பிரித்து நோக்கும் போது சிட்டியென்பது ஒழுங்கு, கட்டளை, தூதுகாவற்றுச் செம்பு, படைப்பு என்ற பொருளைத் தருகிறது. வேரம் என்பது சரீரம், சலஞ்சாதித்தல், சோம்பு, மஞ்சள், முகில் என்பவற்றைக் குறிக்கின்றது. இவற்றைக் கண்டு ஆலய மூலஸ்தானத்தினிலே இருக்கும் நிலையில் தூதுகாவற்றுச் செப்புச் சரீரம் கொண்ட கண்ணகை உறையும் இடம் என்ற அடிப்படையின் பெயரில் இப்பெயர் இடம்பெற்றிருக்கலாம் என கருத முடியும்.  
இவ்வாலயமானது சிவபூமி என அழைக்கப்படும் ஈழவள நாட்டிலே சைவமும் தமிழும் மேலோங்கி விளங்கும் தென்மராட்சிப் பதியிலே கிழக்காக கொடிகாமச் சந்தியிலிருந்து பருத்தித்துறை செல்கின்ற வீதியில் மூன்றுமைல் தூரத்திலே வரணி எனும் பழமை பேணுகின்ற வரலாற்று முக்கியத்துவம் வாய்ந்த பகுதியில் வீதிக்கு மேற்காக சோலைகள் சூழ்ந்த இடத்திலே அமைந்துள்ளது. வரணிப் பகுதி முழுவதற்கும் பொதுவான பெரிய சக்தி ஆலயமாக விளங்குகின்றது. மூர்த்தி தீர்த்தம் தலம் என்பவை ஒருங்கே அமையப் பெற்ற சிறப்பைப் பெறுகின்றது.  
·மூர்த்தி – சிட்டிவேரம் கண்ணகை அம்பாள் என்பதாகும்.  
·தலம் - வரணி, சிட்டிவேரம் (சுட்டிபுரம்) என்பதாகும்.  
·தீர்த்தம் - தும்புருவில்  
·தலவிருட்சம் - பாலை என்பதாகும்.
# தீர்த்தம்

இவ் ஆலயத்தின் தீர்த்தமானது மேற்காக எல்லாப் பக்கமும் வயல் சூழப்பட்டு தும்புருவில் பிள்ளையார் கோவிலிற்கு அண்மையிலுள்ள திருக்குளமாகும். முன்பு ஒரு காலத்தில் தும்புரு என்ற முனிவர் இக்குளத்தில் நீராடி அம்பாளைப் பூசித்ததாகக் கூறப்படுகிறது. இக்குளத்தில் மேலும் சித்தர்களும் யோகிகளும் நீராடி அம்பாளைப் பூசித்ததாகக் கூறப்படுகின்றது. அவர்களிற்கு இப்போதும் திருவிழா நடைபெற்று பைரவர் சாந்தி நடைபெறும் போது ஏழு படையல்கள் பாரம்பரிய முறைப்படி செய்யப்படுகின்றன. இக்குளத்தில் வெண்தாமரை, செந்தாமரை, நீலோற்பலம், செங்கழுநீர் போன்றவைகளும் மேலும் பல மூலிகை அம்சங்களும் உள்ளன. இத்தீர்த்தத்திற்கு அருகாமையில் வடக்காகப் பிள்ளையார் கோவில் உள்ளது. இதன் தலவிருட்சம் அரசாகும். அத்துடன் மருத மரங்களும் சூழவுள்ளன. இப்பிள்ளையார் மேற்கு நோக்கி அமைந்துள்ளார். செல்லப்பா கந்தையா அவர்கள் பல இலட்சம் ரூபா செலவு செய்து கிழக்கு நோக்கி ஆலயம் அமைக்க அடித்தளமிட்டார். ஆனால் பிள்ளையார் அதனை விரும்பாது தடுத்து விட்டார். எனவே மீண்டும் மேற்கு நோக்கி புதிய ஆலயம் அமைக்கப்பட்டு கும்பாபிஷேகமும் செய்யப்பட்டுள்ளது.
# ஆலய அமைவிடம்

தற்போது இருக்கும் ஆலயத்திற்கு ஈசான மூலையண்டியதாக (வடகிழக்கே) வரணி மகாவித்தியாலயத்திற்குக் கிழக்காக சின்னம் ஆலயம் என அழைக்கப்படும் ஓரிடம் உண்டு. அந்த இடத்தில் செய்யப்பட்ட தொல்லியல் ஆய்வுகளின் போது ஒரு அடி அகலமும் ஒன்றரையடி நீளமும் கொண்ட ஏராளமான செங்கற்கள் கண்டுபிடிக்கப்பட்டுள்ளமை இங்கு குறிப்பிடத்தக்கது. இந்த சின்னம்மன் ஆலயச் சூழலிலே தான் சுட்டிபுரம் அம்பாளைப் பரம்பரையாக பூசித்து வந்த முன்னைய ஞானிய பரம்பரையினர் இருந்ததையும் அறிய முடிகின்றது. முன்பு மூலஸ்தானத்தில் இருந்த அம்பாள் விக்கரகம் (ஐம்பொன் விக்கிரகம்) ஞானியர் பரம்பரையினரால் சின்னம்மன் ஆலயப் பகுதியில் வைத்துப் பூசிக்கப்பட்டு வந்ததாகவும் ஒவ்வொரு திங்கட் கிழமைகளிலும் வில்லு வண்டிலில் கொண்டு வந்து தற்போது கோயில் இருக்கும் சோலைக்குள் வைத்து வழிபாடுகள் செய்து விட்டு பின்பு சின்னம்மன் ஆலயத்திற்கு கொண்டு சென்று பாதுகாப்பாக வைத்திருந்ததாகவும் அம்மரபினர் கூறுகின்றனர். காலஞ்செல்ல தற்போது தற்போது கோயில் உள்ள சோலைப் பகுதியிலேயே செங்கல், சுதை, சுண்ணாம்பு என்பவற்றைக் கொண்டு ஒரு கோயிலை அமைத்து நிரந்தரமாக அம்பாளின் விக்கிரகத்தை அங்கே வைத்து வழிபாடுகள் செய்து வரப்பட்டதாகவும் கூறுகின்றனர். அந்தப் பழைய கட்டடத்தின் எச்சங்கள் தற்போதும் உள்ளதைக் காணலாம்.
# அற்புதங்கள்

இவ்வாயத்துடன் தொடர்புடைய பல அற்புதங்கள் ஐதீகங்களும் உள்ளன . முன்னொரு காலத்தில் ஞானியர் பரம்பரையில் வந்த வரணி கரம்பைக் குறிச்சியில் வசிக்கும் கந்தர் என்பவர் கண்ணகையை வழிபடுவதில் பக்தி சிரத்தைஉடையவார். அவர் சின்னம்மன் ஆலயம் இருந்த இடத்தில் வழிபாடுகள் செய்து வந்தார். அவர் ஒரு நாள் தற்போது ஆலயம் உள்ள எய்ப்பன்றிக் காட்டுச் சூழலில் பனம்பழம் எடுக்கச் சென்றிருந்தார். கடகம் நிறைய பனம்பழம் எடுத்துவிட்டு தூக்க முடியாது நின்றார். அவ்வேளை இயற்கை நிறைந்த அந்தச்சுற்றாடலில் தலைநரை கோலமுடைய வெள்ளை சேலை உடுத்த மூதாட்டி ஒருவர் வந்து பனம்பழக் கடகத்தினைத் தூக்கி உதவினார். பின்பு திரும்பி பார்த்த போது அவரைக் காணவில்லை. கந்தர் அதிசயத்துடனும் பயத்துடனும் வீடு சென்று நடந்ததைக் கூறினார். அன்றிரவு காந்தரின் தாய்க்கு அம்பாள் கனவில் தோன்றி தன்னுடைய ஆதிகால இடம் சோலை சூழ்ந்த அப்பகுதியே என்றும் தன்னை அங்கே வைத்து வழிபடுமாறும் கூறினாராம். விடிந்ததும் கந்தர் இந்த விடயத்தினை ஊர் மக்ளுக்குக் கூறி எல்லோரும் ஒன்று சேர்ந்து தற்போது ஆலயமுள்ள இடத்தில பிரம்மாண்டமான நாவல் மரத்தின் கீழே அம்பாளை வைத்துப் பொங்கலிட்டு வழிபாடுளைச்செய்தனர். பின்பு எல்லோரும் சேர்ந்து மண்ணால் ஒரு கோயில் அமைத்தனர் . தல விருட்ச்சமாகப் பாலைமரம் விளங்குகிறது. அருட்கவி சீ.விநாசித்தம்பிப் புலவருக்கு அவ்விருட்ச்சத்திலேயே தாயார் தனது அருட்காட்சியைக் காட்டியருளினார்.  
கந்தருடைய ஞானியர் பரம்பரையினர் தொடர்ந்து பூசைகளைச் செய்தனர்.இவர்கள் இந்தியாவினுடைய தமிழகத்துடன் தொடர்புடைவார்களாகும். அவர்கள் 1941 ஆம் ஆண்டுவரை பரம்பரையாக இவ்வாலயத்திணை ப் பரிபாலித்து வந்தமை அறியப்படுகின்றது. இன்னொரு அற்புத கதையும் உண்டு. ஒருவர் இந்த ஆலயச்சூழலில் வழிபாடு செய்துவிட்டுச் தனியாக அமர்ந்திருந்த போது வயது முதிர்ந்த மூதாட்டி ஒருவர் தனது தலையிலே அதிகமாக பேன் இருப்பதாகவும் அவற்றை எடுத்துத்தருமாறும் கூறினாராம். அங்கே நின்றவர் தலையை பார்த்த போது பேன் தெரியவில்லை. ஆயிரக்கணக்கான கண்கள் தலைக்குள் இருப்பதைக் கண்டு அதிர்ச்சியடைந்து பேனைக் காணவில்லை தலையெல்லாம் கண்ணாய் இருக்கின்றதே என்று கூறினாராம் . அம்மூதாட்டி சிரித்துக்கொண்டே திடீரென மறைந்து விட்டார். இது கண்ணகையின் திருவிளையலாகும் . இந்த ஆலயத்திலே பொய்ச் சத்தியம் செய்த சிலர் கண்பார்வை இழந்து குருடர்களாகத் திரிவதை பலரும் அறிவர். மேலும் போராளிகள் இராணுவர்கள் பலரும் அம்பாளுடன் முரண்பாட்டுத் தண்டனைகளை அனுபவித்துள்ளனர். அம்பாள் ஆலயத்தில் சண்டையிட் டவர்கள் பலவித தாக்கங்களைப் பெற்றதுடன் அழிவடைந்துமுள்ளனர். முக்கியமாக ஒழுக்கத்தைக் காக்கும் தேவியாக அம்பாள் விளங்கி வந்திருப்பதை அறியமுடிகிறன்றது. பிழைவிடுபவர்களைத் தண்டித்து நல்வழிப்படுத்தி வைத்துள்ளார் .
# ஆலய பரிபாலனம்

ஞானியர் பரம்பரையினாலே இவ் ஆலயம் நீண்ட காலமாகப் பரிபாலிக்கப்பட்டு வந்துள்ளது. பிற்கலத்தில் அவர்களின் விருப்பத்தின் பேரில் பரிபாலனம் கைமாறியுள்ளதையும் அறிய முடிகின்றது .கி.பி 1812 ஆம் ஆண்டளவில் விநாயகர் குமரர் என்பவர் தமது முன்னோர் மண்ணால் அமைத்த கோவிலை செங்கற்களால் புனருத்தாரணம் செய்து பரிபாலித்தார் .கி.பி.1930 களின் பின்பு கிட்டினர் - விநாயகர் என்பவருடைய தலைமையில் ஊர்ப்பொதுவாக கற்றாளி வேலைகள் ஆரம்பிக்கப்பட்டன . பொழிகல்லால் சிறப்பாக கோவில் அமைக்கப்படட்து 1938 ஆம் ஆண்டளவில் கருவறை ,அர்த்த மண்டபம் , மகா மண்டபம் நிருத்த மண்டபம் என்பன ஆகம முறைப்படி கற்றளியாக்கப்பட்டு பூர்த்தி செய்யப்பட்டன. இவை ஊர்ப்பொது உபயமாக எல்லா அடியவர்களின் நிதியையும் கொண்டு அமைக்கப்பட்டது என்பதைக் கருவறையின் பின்சுவரில் உள்ள கல்வெட்டு உறுதிப்படுத்துகின்றது . வெகுதனிய வருடம் வைகாசி மாதம் திங்கட்கிழமை கன்னிலக்கின சுபமுகூர்த்தத்தில் 1938.06.13 இல் முதலாவது கும்பாபிஷேகம் நடைபெற்றுள்ளது . மூலஸ்தானப் பண்டிகை ஆரம்பத்தில் பத்மமாகவே அமைக்கப்பட்டிருந்தது.  
விநாயகர் பரிபாலித்துவரும் போது அவரது தயார் அல்வாயில் இருந்தமை அறியப்படுகிறது. விநாயகர் இறக்க அவருடைய மகன் கிருஸ்ணபிள்ளை சிறுவனாக இருந்ததால் ஆலய பரிபாலனம் வரணி இயற்றாலையைச் சேர்ந்த வேதாரணியர் சிதம்பர நாதர் (மணியப்பா )அவர்களிடம் ஒப்படைக்கப்பட்ட்து .(1946) அவர் மிகுந்த கட்டட வேலைகளைச் செய்து கோவிலைப் பரிபாலித்து வந்தார். சிதம்பர நாதரின் பின்பு சட்டநாயகம் குலநாயகம் (குலம் விதானையார் ) என்பவரிடம் பரிபாலனம் ஒப்படைக்கப்பட்ட்து (கி.பி 1983) அவரே முகாமையாளராக இருந்து கோயிலைப் பரிபாலித்தார் . கோயிலில் இருந்த சில பிரச்சனைகளை தமது மதிநுட்பத்தால் தீர்த்து வைத்தார் . இவருடைய காலத்தில் விநாயகர் சந்நிதி, வசந்த மண்டபம்,தம்ப மண்டபம், தரிசன மண்டபம், மடைப்பள்ளி , களஞ்சியம் என்பன அமைக்கப்பட்டன.
# அன்னதான மடம்

அம்பாளின் சந்நிதானத்திலே அன்னதானமும் சிறப்பாக நடைபெற்றுவருகின்றது.பங்குனித் திங்கள் பூசை, திருவிழாக்கால மகேஸ்வர பூசை,இன்னும் இன்னும் விசேட உற்சவகால பூசை என அன்னதான நிகழ்வுகள் நடைபெற்று வருகின்றன.அன்னதானத்தின் போது அடியவர்கள் இடையூறு இன்றி செளகரியமாக இருந்து உண்டு மகிழவும்,விரதங்களை இங்கேயே நிறைவேற்றிக் கொள்வதற்கும் இலகுவாக அன்னதான மடம் நிறுவப்பட்டது.மண்டபம் அமைப்பதற்கு முன்னர் மரச்சோலைகளின் கீழும், வீதி ஓரத்திலும் இருந்து அடியவர்கள் பசியாற்றி வந்தனர்.மண்டபம் இல்லாத குறையை நிவர்த்தி செய்யும் பொருட்டு 2007 ஆம் ஆண்டு இதற்கான திருப்பணி வேலைகள் ஆரம்பிக்கப்பட்டது.இத்திருப்பணி ஊர் பொது உபயமாக எல்லோருடைய நிதி உதவியுடனும் நிறைவேற்றப்பட்டது.இப்போது ஒரே நேரத்தில் பல அடியவர்கள் அமர்ந்து அன்னதான நிகழ்வில் கலந்து கொள்ளக்கூடிய வகையில் வசதிகளோடு காணப்படுவது அம்பாளின் அனுக்கிரகமாகும்.
# கலாமண்டபம்

"இசை கேட்டால் புவி அசைந்தாடும் அது இறைவன் கொடுத்த வரம் ... ஆகும் " என்பதற்கமைய அம்பாளின் சந்நிதானத்தில் கலைகள் சங்கமிக்கும் இடமாக அம்பாளின் தெற்கு வீதியில் ஒரு கலாமண்டபம் அமைக்கபட்டுக் காலங்காலமாக கலைநிகழ்ச்சிகள் நடைபெற்று வந்தமை சிறப்பிற்குரியதாகும்.இந்தக் கட்டடத்தை முன் நின்று அமைப்பித்தவர் அமரர்.க.யோகராசா (ஓய்வு பெற்ற வாங்கியாளர்) அவர்களாகும். அம்பாளின் திருவிழாவின் நிறைவு நாளான தீர்த்த திருவிழா அன்று இரவு தொடக்கம் விடியும் வரை நாடகம் இடம்பெறுதல் முக்கியமானதாகும்.அரிச்சந்திர மாயனகாண்டம்,நல்ல தங்காள் நாடகம்,காத்தவராயன் கூத்து,கோவலன் கண்ணகி நாடகம்,இராமாயாண நாடகம்,சத்தியவான் சாவித்திரி நாடகம் என்று பல்வேறு நாடகங்கள் அரேங்கேறியிருக்கின்றன.இன்னும் இசைக்கச்சேரிகள்,பரத நாட்டிய நிகழ்வுகள்,வில்லிசை நிகழ்வுகள் நடைபெற்று வருகின்றன.இன்றும் நடை பெறுகின்றன.ஆனால் மரபுக் கலைகள் இன்று கையறு நிலையில் போவதும் இளைய தலைமுறை இவற்றில் கரிசனை காட்டாமையும் கவலைக்குரியது.  
மாறாக இன்று இன்னிசை கானங்கள் பிரத்தியேக மேடை அமைப்புக்களுடன் ஆலய முன்றலில் நடை பெற்று வருவது குறிப்பிடத்தக்கது.இதன் மூலம் பல கலைஞர்கள் வெளியுலகிற்கு அறிமுகமாகியிருக்கின்றனர்.இவ்வாறு யாழ்ப்பாணக் குடா நாட்டிலே கலை வளர்ச்சிக்குப் புகழ்மிக்க ஆலயமாக சிட்டிவேரம் அம்பாள் ஆலயம் விளங்குகின்றது.அத்துடன் கலைஞர்களைக் கெளரவிப்பதும் சிறப்பம்சமாக இருக்கின்றது.2011ம் ஆண்டு 3ம் திருவிழாவிற்கு தென்னிந்தியாவிலிருந்து பிரபல கர்நாடக இசை மேதை நித்தியஸ்ரீ மகாதேவா அவர்கள் அழைத்துவரப்பட்டு இசைக்கச்சேரி வைக்கப்பட்டமை மிகவும் சிறப்பிற்குரியதாகும்.சீர்காழி கோவிந்தராஜனை அடுத்து தென்னிந்திய இசைப்பாடகர் ஒருவர் இவ்வாலயத்தில் கால் பதித்த நிகழ்வு இதுவாகும்.அவரும் அம்பாள் மீது பாடலை இயற்றி பாடினார்.அத்துடன் கர்நாடக இசை<nowiki/>யிலேயே பாடல்கள் பாடப்பட்டமை சிறப்பம்சமாகும்.அவர் மூன்றாம் திருவிழா உபயகாரரினால் பொன்னாடை போர்த்திக் கெளரவிக்கப்பட்டார்.2013ம் ஆண்டு அலங்கார உற்சவத்தின் போது பதினோராம் திருவிழா உபாயகாரரினால் இந்தியாவில் இருந்து "சூப்பர் சிங்கர் " இசைக்குழுவினர் வரவழைக்கப்பட்டனர்.
# அறநெறிப் பாடசாலை

வரணிப் பகுதியில் பிள்ளைகளின் அறநெறிக்கல்வியை வளர்த்து உயர்ந்த சைவத்தமிழ் ஒழுக்கத்தையும் பண்பாடுகளையும் பேண வழிசெய்ய வேண்டுமென்ற உயர்ந்த நோக்கத்துடன் அம்பாளின் திருவருள் உத்தரவுடன் 21.01.2000ஆம் ஆண்டு நன்னாளில் சைவப்புலவர் சி.க.கமலநாதன் அவர்களால் வரணி சிட்டிவேரம் கண்ணகை அம்மன் ஆலய அறநெறிப் பாடசாலை ஆரம்பிக்கப்பட்டது.இதற்கு அதிபராக அவரே விளங்கி வருகின்றார்.காப்பாளராக சிவஸ்ரீ.இ.குமாரசுவாமிக் குருக்கள் இருந்து வருகிறார்.இப் பாடசாலை இந்துசமய கலாசார அலுவல்கள் திணைக்களத்தில் 12.03.2007இல் பதியப்பட்டது.பதிவு இலக்கம் HA/7/56/14/155 என்பதாகும்.இதன் மகுடவாசகம் "அறமே வெல்லும் " என்பதாகும்.திணைக்களமும், அரச பரீட்சைத் திணைக்களமும் நடாத்தும் பரீட்சைகளில் மாணவர்கள் தோற்றி சிறந்த பெறுபேறுகளைப் பெற்றுவருகின்றனர்.பண்ணிசை,கூட்டுப் பிரார்த்தனைகளிலும் ஈடுபட்டு வருகின்றனர்.அரசினதும் பரிபாலன சபையினுடையதும் உதவியுடன் அறநெறிப் பாடசாலைக்கென ஆலயத்தின் தென்கிழக்கு மூலையில் 2011இல் நாள் அடிக்கல்லானது காப்பாளராலும்,அதிபர் மற்றும் சபை உறுப்பினர்களாலும் நாட்டப்பட்டு புதிய கட்டிடம் அமைக்கப்பட்டது.  
இந்து சமய கலாசார அலுவல் திணைக்களம் வழங்கிய நிதி 75000/= வாக இருந்தது.ஆனால் மிகுதிப் பெரு நிதியை ஆலய பரிபாலனசபை செலவு செய்து புதிய கட்டடத்தை அமைத்திருந்தது.2013 தைப்பூச நன்னாளில் படம் வைத்து பால் காய்ச்சி இப் புதிய கட்டடம் அதிபர் மற்றும் குருக்கள் பரிபாலன சபையினர் இணைந்து திறந்து வைத்தனர்.தொடர்ந்து வகுப்புகள்,பஜனைகள்,சமய அறிவுப் போட்டிகள்,குருபூசைத் தினங்கள் என்பன விமர்சையாக நடைபெற்று வருகின்றன.
# காசி விசாலாட்சி கோயில்

**காசி விசாலாட்சி கோயில்** (Vishalakshi Temple) இந்தியாவின் உத்தரப் பிரதேச மாநிலம் வாரணாசி நகரத்தில் கங்கை ஆற்றின் மீர் படித்துறையில் அமைந்துள்ளது. பார்வதியில் அம்சமான விசாலாட்சிக்காக அமைக்கப்பட்ட இந்துக்கோயில். இக்கோவில் 1893-இல் நாட்டுக்கோட்டை நகரத்தாரால் கட்டப்பெற்றது.
# காசி விசாலாட்சி கோயில்

## பெயர்க் காரணம்

விசாலாட்சி எனில் அகண்ட கண்களைக் கொண்டவள் என்று பொருள். **காசி விசாலாட்சி**யின் பெயர், மதுரை மீனாட்சி மற்றும் காஞ்சி காமாட்சியுடன் ஒப்பிட்டுப் பார்க்கப்படுகிறது.
# காசி விசாலாட்சி கோயில்

## அமைவிடம்

விசாலாட்சி கோயில், வாரணாசியில் கங்கை கரையில் உள்ள மீர் படித்துறை அருகே அமைந்துள்ளது. இது காசி விஸ்வநாதர் கோயிலுக்கு வடமேற்கில் 250 மீட்டர் தொலைவிலும், அன்னபூரணி தேவி கோயிலுக்கு மேற்கே 200 மீட்டர் தொலைவிலும் உள்ளது.
# காசி விசாலாட்சி கோயில்

## சக்தி பீடம்

இது 51 சக்தி பீடங்களில் ஒன்று. சதி தேவியின் கண்களும், காது வளையங்களும் பூமியின் புனிதத் தலமான வாரணாசியில் விழுந்ததாகக் கருதப்படுகிறது.
விசாலாட்சிக்கு தனிக்கோவில் வேண்டும் என்று எண்ணிய தமிழர்களான நாட்டுக்கோட்டை நகரத்தார். காசிவிசுவநாதர் கோவிலுக்கு அருகே கி.பி 1893-ல் ஒரு இடம்வாங்கி புதியதோர் கோயிலை கட்டி விசாலாட்சியை பிரதிட்டை செய்தனர். வட இந்திய மற்றும் தென்னிந்திய கோயிற்கலை பாணியில் இணைந்து இக்கோயிலை வடிவமைத்துள்ளனர். மேலும் இங்கு விசுவநாதருக்கு தனி சன்னதி உள்ளது. விசாலாட்சிக்கு உற்சவ மூர்த்தியும் வாகனங்களும் தங்க, வெள்ளி அங்கிகளும் ஆபரணங்களும் உள்ளன. விசாலாட்சி திருவுரு தமிழ்நாட்டில் செய்யப்பெற்றமையால் தமிழ்நாட்டு பாணியில் அழகுற உள்ளது.
# காசி விசாலாட்சி கோயில்

## திருவிழாக்கள்

- நவராத்திரி
- விஜயதசமி
# ஆதீண்டுக்குற்றி

**ஆதீண்டுக்குற்றி** (ஆ+தீண்டும்+குற்றி) என்பது ஆடு, மாடு போன்ற கால்நடைகள் தங்கள் உடலில் திணவு ஏற்படும் போது உடலை சொரிந்து கொள்வதற்கு வைக்கப்பட்ட கல் ஆகும். இது முன்னோர் வகுத்த 32 அறங்களுள் ஒன்று. பண்டைய தமிழ் மக்கள் கோவிலுக்கு கொடை அளிப்பது, ஏரி குளங்கள் வெட்டுவது போன்ற அறச்செயல்களில் ஒன்றாக, ஆடு மாடுகளின் இயற்கை உணர்வுகளை திருப்தி படுத்தும் விதமாக இதுபோன்ற அறச்செயல்களைச் செய்துள்ளனர்.
# ஆதீண்டுக்குற்றி

## பயன்பாடு

ஆ என்ற சொல், இலக்கியங்களில் பசுக்களை, பொதுவாக கால்நடைகளைக் குறிக்கிறது. கால்நடைகளுக்கு, உடம்பில் திணவெடுக்கும் பொழுது, அந்தத் திணவைப் போக்கிக் கொள்வதற்காக, நடப்பட்ட கல்தான் ஆதீண்டு குற்றி. மேய்ச்சல் நிலங்களுக்கு அருகிலும், குளக்கரைகளுக்கு பக்கத்திலும் உயரமான கல் தூண், மரக்கட்டைகளை நட்டு வைத்தனர். மேய்ச்சலுக்காக வெயிலில் சுற்றும் மாடுகள் நீர் நிலைகளை வந்தடைகின்றன. சேற்றினை உடம்பில் பூசிக்கொண்டு கரை ஏறும் மாடுகளுக்கு திணவு ஏற்படுகின்றது. திணவைத் தீர்க்க அவை ஆதீண்டு குற்றியை நோக்கிச் செல்கின்றன. இந்தத் தூண்களில் கால்நடைகள் தங்கள் முதுகை உரசிக்கொள்ளும். கால்நடைகளின் உணர்வுகளுக்கும் மதிப்பு கொடுத்து இதை உருவாக்கினர். மரங்களில் உரசினால் வளர்ச்சி பாதிக்கும் என்பதை அறிந்தே, இந்த ஏற்பாட்டை செய்தனர். தமிழ்ப் பல்கலைக்கழகம் வெளியிட்டுள்ள பெருஞ்சொல் அகராதியில், பசுக்கள் உராய்ந்து தம் அரிப்பை நீக்குவதற்கு ஏற்ப நடப்படும் உயரமான கல்தூண் 'ஆதீண்டு குற்றி' என்கிறது. 13, 14ம் நூற்றாண்டு கல்வெட்டுகளில் 'தன்மத்தறி' என்று இக்கல்லைப் பற்றி குறிப்பிடப்பட்டுள்ளது. தர்மத்திற்காக நடப்பட்ட கல் என்பது, இதன் பொருள்.
# ஆதீண்டுக்குற்றி

## வேறு பெயர்கள்

- தன்மத்தறி
- நடுதறி
- ஆவுரிஞ்சி
- ஆவுரிஞ்சு தறி
- ஆதீண்டு கல்
- ஆவோஞ்சிக்கல்
- ஆவுரிஞ்சிக்கல்
- மாடுசுரகல்
- திணவுக்கல்
# 1-பென்டைன்

**1-பென்டைன்** (*1-Pentyne*) என்பது C<sub>5</sub>H<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரொப்பைலசிட்டைலின் என்ற பெயராலும் அழைக்கப்படும் இச்சேர்மம் ஒரு புறவியல் ஆல்க்கைன் வகையைச் சேர்ந்ததாகும். நிறமற்ற நீர்மமாகக் காணப்படும் இச்சேர்மம் 2-பென்டைன் சேர்மத்தின் மாற்றியனாகக் கருதப்படுகிறது. 2-பென்டைன் ஒரு அகவியல் ஆல்க்கைன் ஆகும்.
# 2-பென்டைன்

**2-பென்டைன்** (*2-Pentyne*) என்பது C<sub>5</sub>H<sub>8</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எத்தில்மெத்திலசிடைலின், 1-எத்தில்-2-மெத்திலசிட்டைலின் என்ற பெயர்களாலும் இது அழைக்கப்படுகிறது. 1-பென்டைன் சேர்மத்தின் மாற்றியனாகக் கருதப்படும் இதுவொரு அகவியல் பென்டைன் ஆகும். 1-பென்டைன் ஒரு புறவியல் ஆல்க்கைன் ஆகும்.
# 2-பென்டைன்

## தொகுப்புமுறை தயாரிப்பு

எத்தனாலிக் பொட்டாசியம் ஐதராக்சைடு கரைசலுடன் 1-பென்டைன் சேர்ப்பதன் மூலமாக மறு சீரமைப்பு வினையால் 2-பென்டைன் உருவாகிறது.
# மௌனி ராய்

**மௌனி ராய்** என்பவர் இந்திய நடிகை மற்றும் சின்னத்திரை நடிகை ஆவார். இவர் கிருஷ்ணா-துளசி எனும் கதாபாத்திரத்தின் மூலமாகவும் மற்றும் நாகினி என்ற தொடர்கதையில் சிவன்யா என்ற பெயரிலும் பிரபலமாய் அறியப்படுகிறார்.
# மௌனி ராய்

## நடித்த திரைப்படங்கள்

| **எண்** | **திரைப்படத்தின் பெயர்** | **வெளியான ஆண்டு ** |  |
| --- | --- | --- | --- |
| 1 | *ஹீரோ ஹிட்லர் இன் லவ் * | 2011 |  |
| 2 | *தும் பின் 2* | 2016 | } |
# சம்புநாத் கோயில் (நேபாளம்)

**சம்புநாதர் கோயில்** (Shambhunath Temple) (நேபாள மொழி:शम्भुनाथ मन्दिर) கிழக்கு நேபாளத்திளத்தின் சப்தரி மாவட்டத்தில், *சம்புநாத்* எனுமிடத்தில் அமைந்த சிவபெருமானுக்கு அர்ப்பணிக்கப்பட்ட கோயிலாகும்.  
வைகாசி மாதத்தில் இக்கோயில் திருவிழா சிறப்பாக நடைபெறுகிறது. மிகவும் பழைமையான சம்புநாதர் கோயிலை இடித்து விட்டு 1996-இல் அதே இடத்தில் சம்புநாதருக்கு புதிய கோயிலை கட்டியுள்ளனர். சம்புநாதரின் சிவலிங்கம் ஆறு அடி உயம் கொண்டது.
# ஆசிய வானூர்தி நிலையங்களின் பட்டியல்

**ஆசிய விமான நிலையங்களின் பட்டியல்** (*List of airports in Asia*) இப்பக்கம் ஆசியாவில் உள்ள வானூர்தி நிலையங்களின் பட்டியல் உள்ளடக்கிய மற்ற பக்கங்களுக்கும் இணைக்கப்பட்டுள்ளது. மேலும், வானூர்தி நிலையங்களின் எண்ணிக்கை காரணமாக, ஒவ்வொரு நாட்டிலும் அல்லது பிரதேசத்தின் உடனான ஒரு தனி பட்டியலை கொண்டுள்ளது.
# ஆசிய வானூர்தி நிலையங்களின் பட்டியல்

## ஏகாதிபத்திய நாடுகள்

### 

- **ஆப்கானித்தான் வானூர்தி நிலையங்களின் பட்டியல்கள்** (*List of airports in Afghanistan*), இது ஆப்கானிலுள்ள வானூர்தி நிலையங்கள் உடனான, ஆப்கானின் நகரங்கள், மாகாணங்கள், வானூர்தி நிலைய அமைவிடக் குறியீடுகள், அமைவிட அடையாளக் குறியீடுகள் நிலையப் பெயர்கள், மற்றும் அதன் ஓடுபாதைப் போன்ற விவரங்கள் அடங்கிய அட்டவணையாக உள்ளது.
# ஆசிய வானூர்தி நிலையங்களின் பட்டியல்

## இதனையும் காண்க

- விக்கிப்பீடியா: விக்கி திட்டத்தின் வானூர்தி / விமான நிறுவன இலக்குகளின் பட்டியல்கள்: ஆசியா
# சின்னமஸ்தா பகவதி கோயில்

பகவதியம்மனின் சிற்பம்]]  
**சின்னமஸ்தா பகவதி கோயில்** (Chinnamasta Bhagawati) (நேபாள மொழி:छिन्नमस्ता भगवती) கிழக்கு நேபாளத்தில் சப்தரி மாவட்டத்தில், *சின்னமஸ்தா* எனும் ஊரில் அமைந்துள்ளது. 51 சக்தி பீடங்களில் இக்கோயிலும் ஒன்றாக கருதப்படுகிறது.  
இந்திய-நேபாள எல்லையில் அமைந்துள்ள புகழ் பெற்ற சின்னமஸ்தா பகவதி கோயிலுக்கு, இந்தியா மற்றும் நேபாளத்திலிருந்து பக்தர்கள் திரளாக வருகை தருகின்றனர். திருவிழாவின் சின்னமஸ்தா அம்மனுக்கு ஆயிரக்கணக்கான ஆடுகள் பலியிடப்படப்படுகின்றன.
# தோன்சே ஆனந்த் பை

**தோன்சே ஆனந்த் பை** (Tonse Ananth Pai|**T. A. Pai**) (சுருக்கமாக: டி. ஏ. பை), (17 சனவரி 1922 – 29 மே 1981) சிண்டிகேட் வங்கியின் வளர்ச்சிக்கு துணை நின்றவரும், அதன் பொது மேலாளராகவும், தலைவராகவும் இருந்தவர். மணிபால் **டி. ஏ. பை** மேலாண்மைக் கல்வி நிறுவனத்தின் நிறுவுநரும் ஆவார்.
# தோன்சே ஆனந்த் பை

## வங்கிப் பணியில்

இவரது உறவினர் நிறுவிய சிண்டிகேட் வங்கியில் உயர் அதிகாரியாக பணிபுரிந்த டி. ஏ. பையை இந்திய அரசு 1970-இல் இந்திய ஆயுள் காப்பீட்டுக் கழகத்தின் தலைவராக நியமித்தது.
பெங்களூரு இந்திய மேலாண்மை கழகத்தின் முதலாவது தலைவராக டி. ஏ. பை நியமிக்கப்பட்டார்.
# தோன்சே ஆனந்த் பை

## அரசியல்

1972-இல் மாநிலங்களவை உறுப்பினராக நியமிக்கப்பட்டார். இந்திய அரசின் இரயில்வே, கனரகத் தொழில்கள், உருக்கு மற்றும் சுரங்கத் துறைகளின் அமைச்சராக செயல்பட்டவர்.
1977-இல் உடுப்பி நாடாளுமன்ற மக்களவைத் தொகுதிலிருந்து இந்திய தேசிய காங்கிரசு கட்சியின் வேட்பாளராக தேர்ந்தெடுக்கப்பட்டவர்.
# தோன்சே ஆனந்த் பை

## விருதுகள்

1972-இல் டி. ஏ. பைக்கு இந்திய அரசு பத்ம பூசண் விருது வழங்கி பாராட்டியது. டி. ஏ. பைக்கு 1973-இல் கர்நாடகப் பல்கலைக்கழகமும், 1975-இல் ஆந்திரா பல்கலைக்கழகமும் **கௌரவ டாக்டர் விருது** வழங்கி பாராட்டியது.
# மணிபென் பட்டேல்

1931-இல் ஐரோப்பாவிற்கு செல்லும் முன்னர் மணிபென் பட்டேலுடன் எடுத்துக் கொண்ட புகைப்படம்]]
**மணிபென் பட்டேல்** (Maniben Patel) (3 ஏப்ரல் 1903 - 1990) இந்திய விடுதலை இயக்க வீராங்கனையும், இந்திய நாடாளுமன்ற மன்ற உறுப்பினரும், இந்தியப் பிரிவினைக்குப் பின்னர் இந்திய அரசின் துணைபிரதமராகவும், உள்துறை அமைச்சராகவும் இருந்த சர்தார் வல்லபாய் பட்டேலின் மகளும் ஆவார்.
# மணிபென் பட்டேல்

## இளமைக் காலம்

மணிபென் பட்டேல் 1903 ஆம் ஆண்டு ஏப்ரல் 3 ஆம் தேதி பிரித்தானியாவின் இந்தியாவின் பம்பாய் பிரசிடென்சியில் உள்ள கரமசாத்தில் பிறந்தார். அவரது மாமா விட்டல்பாய் படேலால் வளர்க்கப்பட்டார். தனது ஆரம்பக் கல்வியை பம்பாயில் உள்ள *குயின் மேரி உயர்நிலைப் பள்ளியில்* முடித்தார். பின்னர் 1920 ஆம் ஆண்டு அகமதாபாத்திற்குச் சென்று மகாத்மா காந்தியால் தொடங்கப்பட்ட ராஷ்ட்ரிய வித்யாபீடப் பல்கலைக்கழகத்தில் பயின்று 1925 இல் பட்டம் பெற்றார். அதன் பின் அவரது தந்தை வல்லபாய் பட்டேலுக்கு உதவியாய் இருந்தார்.
# மணிபென் பட்டேல்

## போர்சத் இயக்கம்

1923-24 ஆம் ஆண்டில் ஆங்கிலேய அரசாங்கம் சாதாரண மக்கள் மீது அதிக வரிகளை விதித்தது. வரி செலுத்த மறுத்தவர்களின் கால்நடைகள், நிலம் மற்றும் சொத்துக்களை வரிக்கு ஈடாக ஆங்கிலேயர் பறிமுதல் செய்யத் தொடங்கினர். இந்த அடக்குமுறைக்கு எதிராக காந்தி மற்றும் சர்தார் படேல் தலைமையிலான பிரச்சாரத்தில் சேரவும் மற்றும் வரி-இல்லை இயக்கத்தை ஆதரிக்கவும் மணிபென் பெண்களை தூண்டினார்.
- 1962 : ஆனந்த் மக்களவைத் தொகுதியில் காங்கிரஸ் வேட்பாளராக ஸ்வதந்த்ரா கட்சியின் நரேந்திரசிங் ரஞ்சித்சிங் மஹிதாவிடம் தோல்வியடைந்தார்.
- 1964 முதல் 1970 வரை மாநிலங்களவை உறுப்பினராக இருந்தார்.
- 1973 : சபர்கந்தா இடைத்தேர்தலில் காங்கிரஸ் (O) வேட்பாளராக வெற்றி பெற்று மக்களவையில் நுழைந்தார். இதில் காங்கிரஸின் சாந்துபாய் படேலை தோற்கடித்தார்.
- 1977 : பொதுத் தேர்தலில் மெஹ்சானா மக்களவைத் தொகுதியில் ஜனதா கட்சி வேட்பாளராக நட்வர்லால் அம்ரத்லால் படேலை தோற்கடித்தார்.
# மணிபென் பட்டேல்

## கொள்கைகள்

மணிபென் மற்றும் வரது தந்தை வல்லபாய் பட்டேலும் எப்பொழுதும் மணிபென்னால் நூற்கப்பட்ட காதி இழைகளிலிருந்து நெய்யப்பட்டதை அணிந்தனர். பயணங்களில் எப்போதும் மூன்றாம் வகுப்பில் பயணம் செய்தனார்.
# ஆப்கானித்தான் வானூர்தி நிலையங்களின் பட்டியல்

**ஆப்கானித்தானின் வானூர்தி நிலையங்களின் பட்டியல்** (*List of airports in Afghanistan*) இது, ஆப்கானித்தான் வானூர்தி நிலையங்களின் பட்டியலாகும். இது தட்டச்சு படியும், மற்றும் அமைவிட வாரியாகவும் குழுவிடப்படுகிறது.  
ஆப்கானித்தானில் 4 பன்னாட்டு வானூர்தி நிலையங்கள் உள்ளன, இது 2014 ஆம், ஆண்டின் இறுதிக்குள் 5 ஆக அதிகரிக்கும் என எதிர்பார்க்கப்படுகிறது. ஆப்கானித்தானின் தலைநகர் காபூலில் உள்ள ‘அமீது கர்சாய் பன்னாட்டு வானூர்தி நிலையம்’ (*Hamid Karzai International Airport*), காபுல் மக்கள், மற்றும் அதனைச் சுற்றியுள்ள பிறப் பிராந்தியங்களுக்கும் சேவை ஆற்றி வருகிறது. மேலும், ‘காந்தகார் பன்னாட்டு வானூர்தி நிலையம்’ (*Kandahar International Airport*) அந்நாட்டின் தெற்கு பகுதியிலும், மற்றும் ‘ஹெறாத் பன்னாட்டு வானூர்தி நிலையம்’ (*Herat International Airport*) மேற்கு பகுதியிலும் ஆப்கானித்தான் மக்களின் வான் போக்குவரத்து சேவையை வழங்கிவருகின்றது.  
ஆப்கானித்தானின் பல்வேறு மாகாணங்களில் சுமார் 16 உள்நாட்டு வானூர்தி நிலையங்களும், சில சிறிய, மற்றும் தொலைதூர சரளைக் கல்லாளான வானூர்தி தளங்களும், அந்நாடு முழுவதும் பரவி காட்சி வானூர்தி விதிகளின் கீழ் பணியாற்றி வருகிறது.
# ரூட்டிங் (ஆண்ட்ராய்டு இயங்குதளம்)

**ரூட்டிங்** என்பது ஆண்ட்ராய்ட் கைபேசியில் பயன்படுத்தும் ஒரு செயல்முறை ஆகும், ரூட்டிங் செய்வதன் மூலம் பயனர் பல்வேறு கட்டுப்பாடற்ற சலுகைகளை ஆண்ட்ராய்ட் இயங்குதளத்தில் பெற, பயன்படுத்த முடியும். மேலும் ரூட்டிங் செய்த சாதனத்தில் தயாரிப்பாளர்கள் உருவாக்கிய கட்டுப்பாடுகளின்றி பயன்படுத்த முடியும் ஏனெனில் இதில் கெர்னலை (kernel) முழுமையாக கட்டுப்படுத்தி இயக்க முடியும். பொதுவாக ரூட்டிங் செய்வதை எந்த ஒரு தயாரிப்பாளர்களும் ஊக்குவிப்பதில்லை. ரூட்டிங், ஆப்பிளின் ஐஓஎஸில் செய்யப்படும் ஐஒஎஸ்-ஜெயில்பிறேக் உடனும் ஒப்பிடுவதும் உண்டு.
# புவன் சந்திர கந்தூரி

**மேஜர் ஜெனரல் புவன் சந்திர கந்தூரி** அல்லது **பி. சி. கந்தூரி** (Major General (Retd.) Bhuwan Chandra Khanduri), (AVSM), (; பிறப்பு: 1 அக்டோபர் 1934) இந்திய இராணுவத்தில் மேஜர் ஜெனரல் பதவி வகித்து, 1982-இல் அதி விசிட்ட சேவா பதக்கம் பெற்று ஓய்வு பெற்ற பின், புவன் சந்திர கந்தூரி பாரதிய ஜனதா கட்சியில் இணைந்து உத்தராகண்ட் மாநிலத்தின் முதலமைச்சராக 2007–2009-ஆம் ஆண்டுகளில் பதவி வகித்தவர்.  
10, 12, 13, 14வது இந்திய நாடாளுமன்ற மக்களவை உறுப்பினராக இருந்த புவன் சந்திர கந்தூரி தற்போது 2014-ஆம் ஆண்டில் கார்வால் நாடாளுமன்ற மக்களவைத் தொகுதியிலிருந்து இந்திய நாடாளுமன்ற உறுப்பினராக 16வது மக்களவை உறுப்பினராகத் தேர்ந்தெடுக்கப்பட்டவர்.  
புவன் சந்திர கந்தூரி அடல் பிகாரி வாஜ்பாய் அமைச்சரவையில் விமானப் போக்குவரத்துத் துறை அமைச்சராக பதவி வகித்தவர்.
# புவன் சந்திர கந்தூரி

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
# சிமன்பாய் படேல்

**சிமன்பாய் படேல்** (Chimanbhai Patel) (3 சூன் 1929 - 17 பிப்ரவரி 1994) இந்திய தேசிய காங்கிரசு கட்சித் தலைவரும், குசராத்து மாநிலத்திற்கு இரண்டு முறை முதலமைச்சராகவும் இருந்தவர்.
# சிமன்பாய் படேல்

## அரசியல்

### அமைச்சராக

சிமன்பாய் படேல் குஜராத் சட்டமன்றத்திற்கு சங்கேதா தொகுதியிலிருந்து 1967-இல் தேர்ந்தெடுக்கப்பட்டு, ஹிதேந்திர தேசாய் அமைச்சரவையிலும், 1973-இல் கண்சியாம் ஓசா அமைச்சரவையிலும் இரண்டு முறை அமைச்சராக பணியாற்றியவர். 17 சூலை 1973-இல் குசராத் மாநில முதலமைச்சராக பதவியேற்ற சிமன்பாய் படேல், 9 பிப்ரவரி 1974 முடிய அப்பதவி வகித்தார்.
# சிமன்பாய் படேல்

## அரசியல்

### முதலமைச்சராக

சிமன்பாய் படேல் ஜனதா தள கட்சியில் இணைந்து, 4 மார்ச் 1990-இல் ஜனதா தளம் – பாரதிய ஜனதா கட்சி கூட்டணி அரசிற்கு 4 மார்ச் 1990 முதல் 25 அக்டோபர் 1990 முடிய முதலமைச்சராக பதவி வகித்தார். இக்கூட்டணி அரசிற்கு பாரதிய ஜனதா கட்சி தனது ஆதரவை விலக்கிக் கொண்டதால், சிமன்பாய் படேல் மீண்டும் காங்கிரஸ் கட்சியில் இணைந்து 17 பிப்ரவரி 1994 முடிய, இறக்கும் வரை குசராத் முதலமைச்சராக பதவியை தக்க வைத்துக் கொண்டார்.
# மாதவசிங் சோலான்கி

**மாதவசிங் சோலான்கி** (Madhav Singh Solanki) இந்தியாவின் குசராத்து மாநிலத்தின் இந்திய தேசிய காங்கிரசு கட்சியின் முதலமைச்சராக நான்கு முறை பதவி வகித்தவர். மேலும் குஜராத் சட்டமன்ற எதிர்கட்சித் தலைவராகவும், இந்திய நடுவண் அரசில் வெளி விவகாரத் துறை அமைச்சராகவும் பணியாற்றியவர்.
# மாதவசிங் சோலான்கி

## இதனையும் காண்க

- குஜராத் முதலமைச்சர்களின் பட்டியல்
# ஜீவராஜ் மேத்தா

**ஜீவராஜ் மேத்தா** குசராத்து மாநிலத்தின் முதலாவது முதலமைச்சர் ஆவார்.
# ஜீவராஜ் மேத்தா

## அரசியல்

மகாத்மா காந்தியின் தனி மருத்துவராக இருந்த ஜீவராஜ் மேத்தா, இந்திய தேசிய காங்கிரசு கட்சியில் இணைந்து இந்திய விடுதலை இயக்கப் போராட்டத்தில் தன்னை ஈடுபடுத்திக் கொண்டவர்.  
1947-இல் இந்திய விடுதலைக்குப் பின்னர் பரோடா சமஸ்தானத்தின் பிரதம அமைச்சராக 4 செப்டம்பர் 1948 முதல் பணிபுரிந்தவர்.
பிரித்தானிய இந்தியாவின் பம்பாய் மாகாண அரசில் பொதுப்பணித் துறை, நிதி, தொழில் துறை அமைச்சராக இருந்தவர்.  
புதிதாக உருவாக்கப்பட்ட குசராத்து மாநிலத்திற்கு இந்திய தேசிய காங்கிரசு கட்சியின் சார்பாக, முதலாவது முதலமைச்சராக ஏப்ரல் 1960 முதல் செப்டம்பர் 1963 முடிய செயல்பட்டவர். பின்னர் 1963 முதல் 1966 முடிய பிரிட்ட்டனுக்கான இந்தியத் தூதுவராக பதவி வகித்தார். மேலும் 4ஆவது மற்றும் 5ஆவது இந்திய நாடாளுமன்ற மக்களவை உறுப்பினராகப் பதவி வகித்தவர்.
# ஜீவராஜ் மேத்தா

## இதனையும் காண்க

- குஜராத் முதலமைச்சர்களின் பட்டியல்
# கேசுபாய் படேல்

**கேசுபாய் படேல்** (Keshubhai Patel) (பிறப்பு: 24 சூலை 1928 - இறப்பு:29 அக்டோபர் 2020) இந்தியாவின் குசராத்து மாநிலத்தின் பாரதிய ஜனதா கட்சி சார்பாக முதலமைச்சராக 1995 மற்றும் 1998 முதல் 2001 முடிய பதவியில் இருந்தவர்.
குஜராத் சட்டமன்ற உறுப்பினராக ஆறு முறை பதவி வகித்த பாரதிய ஜனதா கட்சியின் மூத்த தலைவர் ஆவார்.
2012-இல் பாரதிய ஜனதா கட்சியை விட்டு வெளியேறி **குஜராத் பரிவர்த்தன் கட்சி**யை நிறுவி, விஸ்வதர் சட்டமன்ற தொகுதியிலிருந்து வெற்றி பெற்றாலும், 2014-இல் நோய் காரணமாக சட்டமன்ற உறுப்பினர் பதவியைத் துறந்தவர்.
# கேசுபாய் படேல்

## அரசியல் வாழ்க்கை

கேசுபாய் படேல் 1960-இல் பாரதிய ஜனசங்கம் கட்சியில் இணைந்து அரசியல் வாழ்க்கையைத் துவங்கினார்.
1975-இல் குஜராத்தில் பாரதிய ஜன சங்கம் மற்றும் நிறுவன காங்கிரசு கட்சி கூட்டணி அரசு அமையப் பெற்றது.
நெருக்கடி நிலைக்குப் பின்னர் கேசுபாய் படேல், ராஜ்கோட் மக்களவைத் தொகுதியிலிருந்து இந்திய நாடாளுமன்றத்திற்குத் தேர்ந்தெடுக்கப்பட்டார்.
பின்னர் பாரதிய ஜனதா கட்சியிலிருந்து விலகி, ஜனதா மோர்ச்சா கட்சியின் பாபு படேல் தலைமையிலான அமைச்சரவையில் வேளாண் துறை அமைச்சராக 1979 – 1980 முடிய பதவியில் இருந்தார்.  
1979-இல் மச்சு நீர்த்தேக்கம் உடைந்த காரணத்தால், மோர்பி நகரம் முற்றிலும் அழிந்த போது நிவாரணப் பணிகளில் கேசுபாய் படேல் சிறப்பாகப் பங்காற்றியவர்.
1978 முதல் 1995 முடிய கலாவத், கொண்டல் மற்றும் விஸ்வதர் சட்டமன்ற தொகுதிகளிலிருந்து குஜராத் சட்டமன்றத்திற்குத் தேர்ந்தெடுக்கப்பட்டவர்.
1980களில் பாரதிய ஜனதா கட்சி நிறுவப்பட்டபோது அதன் மூத்த தலைவர்களில் ஒருவராக விளங்கியவர்.
1995-இல் குஜராத் மாநில முதல்வராகத் தேர்ந்தெடுக்கப்பட்ட கேசுபாய் படேல், சங்கர்சிங் வகேலா தலைமையில் 47 சட்டமன்ற உறுப்பினர்கள், கேசுபாய் படேலுக்கு ஆதரவை விலக்கிக் கொண்டதால் முதல்வர் பதவியிலிருந்து விலகினார். இதனால் சங்கர்சிங் வகேலாவின் ஆதரவு பெற்ற சுரேஷ் மேத்தா முதல்வராகப் பதவி ஏற்றார்.
1998 குஜராத் சட்டமன்றத் தேர்தலில் மீண்டும் கேசுபாய் படேல், பாரதிய ஜனதா கட்சியின் முதல்வராக தேர்ந்தெடுக்கப்பட்டார்.  
2002-இல் இந்திய நாடாளுமன்ற மாநிலங்களவை உறுப்பினராக போட்டியின்றித் தேர்ந்தெடுக்கப்பட்டார்.  
கேசுபாய் படேல் 4 ஆகஸ்டு 2012-இல் பாரதிய ஜனதா கட்சியை விட்டு விலகி குஜராத் பரிவர்த்தன் கட்சியை நிறுவி, 2012-குஜராத் சட்டமன்றத் தேர்தலில் போட்டியிட்டு இரண்டு சட்டமன்றத் தொகுதிகளில் மட்டும் இவரது கட்சி வெற்றி பெற்றது. இவர் தீவிரமான மாரடைப்பு காரணமாக அகமதாபாத்தில் உள்ள மருத்துவமனை ஒன்றில் 29.10.2020 அன்று தனது 92 ஆவது வயதில் மரணமடைந்தார்.
# கேசுபாய் படேல்

## இதனையும் காண்க

- குஜராத் முதலமைச்சர்களின் பட்டியல்
- பாரதிய ஜனதா கட்சியின் மாநில முதல்வர்கள் பட்டியல்
# சுரேஷ் மேத்தா

**சுரேஷ் மேத்தா** (Suresh Mehta) பாரதிய ஜனதா கட்சியைச் சேர்ந்த இவர், குஜராத் மாநிலத்தின் 11வது முதலமைச்சராக 1995 முதல் 1996 முடிய செயல்பட்டவர்.
# சுரேஷ் மேத்தா

## அரசியல்

குஜராத்தின் கட்ச் பகுதியைச் சேர்ந்த சுரேஷ் மேத்தா பாரதிய ஜனதா கட்சியின் மாநிலத் தலைவர்களில் ஒருவராக இருந்தவர்.
1995-இல் குஜராத் மாநில முதலமைச்சர் கேசுபாய் படேலின் அமைச்சரவையில் பதவி வகித்தவர் சுரேஷ் மேத்தா. அக்டோபர் 1995-இல் சங்கர்சிங் வகேலாவின் எதிர்ப்பால், கேசுபாய் படேல் முதல்வர் பதவியிலிருந்து விலகியதன் பின்னர் சுரேஷ் மேத்தா, குஜராத்தின் 11வது முதலமைச்சராக அக்டோபர் 1995 முதல் செப்டம்பர் 1996 முடிய பதவி வகித்தவர்.  
சங்கர்சிங் வகேலா பாரதிய ஜனதா கட்சியிலிருந்து விலகி இராஷ்டிரிய ஜனதா கட்சியை துவக்கிய போது, சுரேஷ் மேத்தாவின் ஆட்சி கலைக்கப்பட்டு, குடியரசுத் தலைவர் ஆட்சி நடைமுறைப் படுத்தப்பட்டது.
மீண்டும் , 1998-இல் குஜராத் சட்டமன்றத்திற்குத் தேர்ந்தெடுக்கப்பட்ட கேசுபாய் படேல் தலைமையிலான பாரதிய ஜனதா கட்சி அரசில், சுரேஷ் மேத்தா தொழில் துறை அமைச்சராக 2002 முடிய பதவி வகித்தார். 2007 குஜராத் சட்டமன்றத் தேர்தலுக்கு முன்னர், 8 டிசம்பர் 2007-இல் குஜராத் முதல்வராக இருந்த நரேந்திர மோதியின் தலைமையை எதிர்த்து பாரதிய ஜனதா கட்சியிலிருந்து விலகி கேசுபாய் படேல் துவக்கிய இராஷ்டிரிய ஜனதா கட்சியில் இணைந்தார்.
# சுரேஷ் மேத்தா

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
- குஜராத் முதலமைச்சர்களின் பட்டியல்
# சங்கர்சிங் வகேலா

**சங்கர்சிங் வகேலா** (Shankersinh Vaghela) (பிறப்பு: 21 சூலை 1940) இந்தியாவின் குஜராத் மாநில முதலமைச்சராகவும், குஜராத் சட்டமன்ற எதிர்கட்சித் தலைவராகவும் இருந்தவர்.
# சங்கர்சிங் வகேலா

## அரசியல்

துவக்கத்தில் குஜராத் மாநில பாரதிய ஜனதா கட்சியில் செயல்பட்ட சங்கர்சிங் வகேலா, பின்னர் இராஷ்டிரிய ஜனதா கட்சியை நிறுவி, இந்திய தேசிய காங்கிரசு ஆதரவுடன் குஜராத் மாநில முதலமைச்சராக 1996 முதல் 1997 முடிய ஒராண்டு காலம் ஆட்சி செய்தவர். பின்னர் தான் நிறுவிய ராஷ்டிரிய ஜனதா கட்சியை இந்திய தேசியக் காங்கிரசு கட்சியுடன் இணைத்து விட்டார்.  
இந்திய நாடாளுமன்றத்தின் 6, 9, 10, 13 மற்றும் 14வது மக்களவை உறுப்பினராகத் தேர்ந்தெடுக்கப்பட்டார்.  
1984 முதல் 1989 வரை மாநிலங்களவை உறுப்பினராக இருந்தவர். மன்மோகன் சிங்கின் முதல் அமைச்சரவையில் ஜவுளித் துறை அமைச்சராக 2004 – 2009 வரை செயல்பட்டார்.  
தற்போது கபத்வஞ்சு சட்டமன்றத் தொகுதியிலிருந்து தேர்ந்தெடுக்கப்பட்டு, குஜராத் சட்டமன்ற உறுப்பினராக உள்ளார்.
# சங்கர்சிங் வகேலா

## அரசியல்

### உள்கட்சி அரசியல் பிணக்கு

1995-இல் பாரதிய ஜனதா கட்சியின் சங்கர்சிங் வகேலா, குஜராத் முதலமைச்சர் கேசுபாய் படேலுக்கு எதிராக 47 சட்டமன்ற உறுப்பினர்களுடன் குரல் கொடுத்ததால், கேசுபாய் படேல் மாற்றப்பட்டு சங்கர்சிங் வகேலாவின் ஆதரவாளரான சுரேஷ் மேத்தா, குஜராத் மாநில முதல்வராக நியமிக்கப்பட்டார்.
# சங்கர்சிங் வகேலா

## இதனையும் காண்க

- பாரதிய ஜனதா கட்சியின் மாநில முதல்வர்கள் பட்டியல்
- குஜராத் முதலமைச்சர்களின் பட்டியல்
# சி. கே. ஜாபர் செரீப்

**சி. கே. ஜாபர் செரீப்** (*C. K. Jaffer Sharief*, 3 நவம்பர் 1933 – 25 நவம்பர் 2018) என்பவர் இந்தியாவின் கர்நாடகா மாநிலத்தைச் சேர்ந்த இந்திய தேசிய காங்கிரசு கட்சியின் மூத்த தலைவர்களில் ஒருவரும், இந்திய அரசின் அமைச்சரவையில் இரயில்வேத் துறை அமைச்சராக 1991 முதல் 1995 முடிய பதவி வகித்தவரும் ஆவார்.
# சி. கே. ஜாபர் செரீப்

## அரசியல் வாழ்க்கை

இந்திய காங்கிரஸ் கட்சியின் கர்நாடகா மாநிலத் தலைவர் நிஜலிங்கப்பா தலைமையில் அரசியல் வாழ்க்கையைத் துவக்கியவர் ஜாபர் செரீப். காங்கிரசு கட்சி இரண்டாக பிளவுபட்ட போது, ஜாபர் செரீப் இந்திராகாந்தி தலைமையிலான இந்திரா காங்கிரஸ் கட்சியில் இணைந்தவர்.
# சி. கே. ஜாபர் செரீப்

## அரசியல் வாழ்க்கை

### நாடாளுமன்ற மக்களவை உறுப்பினர் பதவியில்

இந்திய நாடாளுமன்ற மக்களவை உறுப்பினராக எட்டு முறை தேர்ந்தெடுக்கப்பட்டவர்.
# சி. கே. ஜாபர் செரீப்

## அரசியல் வாழ்க்கை

### இந்திய அரசின் அமைச்சர் பதவியில்

பெங்களூர் வடக்கு மக்களவைத் தொகுதியிலிருந்து நாடாளுமன்ற மக்களவைக்கு தேர்ந்தெடுக்கப்பட்ட ஜாபர் செரீப், பி. வி. நரசிம்ம ராவ் அமைச்சரவையில் இரயில்வேத் துறை அமைச்சராக 21 சூன் 1991 முதல் 16 அக்டோபர் 1995 முடிய பதவி வகித்தவர்.  
ஏப்ரல் 2016-இல் ஜாபர் செரீப் இந்திய தேசிய காங்கிரசு கட்சியிலிருந்து விலகினார்.
# வித்தியா சரண் சுக்லா

**வித்தியா சரண் சுக்லா** அல்லது **வி. சி. சுக்லா** (Vidya Charan Shukla) (பிறப்பு: 2 ஆகஸ்டு 1929 – இறப்பு: 11 சூன் 2013) 60 ஆண்டு கால இந்திய அரசியல்வாதியும், இந்திய நடுவண் அரசில் பல துறைகளில் அமைச்சராகவும் பணியாற்றியவர். நெருக்கடி நிலை காலத்தில் இந்திராகாந்தியின் நம்பிக்கைக்கு உரியவராக விளங்கியவர்.
# வித்தியா சரண் சுக்லா

## அரசியல்

1957ஆம் ஆண்டு நடைபெற்ற இரண்டாவது இந்தியப் பொதுத் தேர்தலில் மகாசமுந்து நாடாளுமன்ற மக்களவை தொகுதியிலிருந்து, இந்திய நாடாளுமன்ற உறுப்பினராகத் தேர்ந்தெடுக்கப்பட்டவர். சுக்லா தொடர்ந்து ஒன்பது முறை இந்திய நாடாளுமன்ற மக்களவைக்கு இந்திய தேசிய காங்கிரசு கட்சி சார்பாகத் தேர்ந்தெடுக்கப்பட்டவர்.  
1966-இல் இந்திரா காந்தி அமைத்த முதல் இந்திய நடுவண் அரசு அமைச்சரவையில் 1966 முதல் 1977 முடிய ராஜாங்க அமைச்சராகப் பணியாற்றியவர். 2003-ஆம் ஆண்டில் பாரதிய ஜனதா கட்சியில் இணைந்து மகாசமுந்து நாடாளுமன்ற மக்களவைத் தொகுதிக்குப் போட்டியிட்டு காங்கிரசு கட்சியின் வேட்பாளர் அஜித் ஜோகியிடம் தோற்றார். 2004-இல் பாரதிய ஜனதா கட்சியை விட்டு விலகி 2007-இல் மீண்டும் சோனியா காந்தி தலைமையிலான இந்திய தேசிய காங்கிரசு கட்சியில் இணைந்து கொண்டார்.
# சுப்பிறீம் சட்

**சுப்பிறீம் சட்** (*SupremeSAT (Pvt) Ltd.*) என்பது இலங்கையின் முதலாவதும், ஒரேயொரு செயற்கைக்கோள் இயக்கும் நிறுவனமும் ஆகும். இது சீனா அரசிற்குச் சொந்தமான செயற்கைக்கோள் உற்பத்தி செய்யும் நிறுவனமான சீனப் பெருஞ்சுவர் தொழிற்சாலை கூட்டு நிறுவனத்துடன் பங்கு நிறுவனமாகவுள்ளது.  
சுப்பிறீம் சட் தனது முதலாவது இலங்கை செயற்கைக்கோள் சுப்பிறீம் சட்-1 என்பதை சீனாவின் சி சாங் பகுதியில் இருந்து நவம்பர் 22 இலங்கை நேரப்படி 9.30 பி.ப. விண்ணிற்குச் செலுத்த உத்தேசிக்கப்பட்டது. இது இலங்கை, சீன தேசியக் கொடிகளைத் தாங்கிச் செல்லத் தீர்மாணிக்கப்பட்டது. இந்நிறுவனம் உலகின் 27வது செயற்கைக்கோளை சொந்தமாகக் கொண்ட நிறுவனமானக் காணப்படுகின்றது.